Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8483

c) III. kategóriájú műszeres megközelítési és leszállási műveletekre szánt futópálya földetérési zónája; felezőpontja és megállási végszakasza. 2007/70/II. szám 4.6.3.5 Egy repülőtér részére légiforgalmi szolgáltatást és repülési információ szolgáltatást nyújtó egységeknek késedelem nélkül tudomást kell szerezniük a futópálya látástávolság megállapítására használt automatizált berendezések működőképességi állapotában beállt változásokról. 4.6.4 Aktuális időjárás 4.6.4.1 A repülőtéren és/vagy annak környékén uralkodó aktuális időjárást figyelni és szükség esetén jelenteni kell. 4.6.4.2 Ajánlás. – Helyi rendszeres és különleges jelentéseknél az aktuális időjárás információknak a repülőtéri időjárási viszonyokra kell vonatkozniuk. 4.6.4.3 Ajánlás. – METAR és SPECI esetén az aktuális időjárás információknak a repülőtéri időjárási viszonyokra, és bizonyos meghatározott aktuális időjárási jelenségek esetében, a repülőtér környékére kell kiterjedniük. 4.6.4.4 Ajánlás – Ahol a megfigyeléseket automatikus megfigyelő rendszerekkel végzik; gondoskodni kell azoknak az aktuális időjárási elemeknek kézi-beviteli lehetőségéről, amelyek ezekkel a berendezésekkel adekvát módon nem határozhatók meg. 4.6.5 Felhők 4.6.5.1 A felhőmennyiséget, felhőtípust és felhőalap magasságát figyelni és jelenteni kell, szükség esetén ismertetve az üzemeltetés szempontjából jelentőséggel bíró felhőket. Ha az égbolt borult, a felhő mennyiség; felhő típus és felhőalap magasság helyett, ahol mérik, a függőleges látást kell figyelni és jelenteni. A felhőalap magasságát és a függőleges látást méterben (vagy lábban) kell jelenteni. 4.6.5.2 Ajánlás. – Helyi rendszeres és különleges jelentésekhez végzett felhő megfigyeléseknek a megközelítési területre kell kiterjedniük. 4.6.5.3 Ajánlás. – METAR és SPECI részére végzett felhő megfigyeléseknek a repülőtérre és környékére kell kiterjedniük. 4.6.5.4 Ajánlás. – Ahol a felhő mennyiség és/vagy felhőalap magasság megfigyeléseket automatikus megfigyelő rendszerek felhasználásával végzik, gondoskodni kell a felhő mennyiség, ahol ez aktuális, a felhő típus, kézi beviteléről azoknak a felhőrétegeknek vagy felhőtömegeknek a magasságával együtt, amelyek ezekkel a berendezésekkel közvetlenül nem mérhetők. 4.6.6 Levegő hőmérséklet és harmatpont hőmérséklet 4.6.6.1 A levegő hőmérsékleteket és a harmatpont hőmérsékletet Celsius fokban kell mérni és jelenteni. 4.6.6.2 Ajánlás. – Helyi rendszeres és különleges jelentések és METAR és SPECI részére végzett levegő hőmérséklet és harmatpont hőmérséklet megfigyeléseknek a teljes futópálya komplexusra kell kiterjedniük. 4.6.7 Atmoszférikus nyomás Az atmoszférikus nyomást mérni kell, és a QNH és QFE értékeket hektopascalban kell számolni és jelenteni. 4.6.8 Kiegészítő információk 4.6.8.1 Ajánlás. – A repülőtereken végzett megfigyeléseknek magukban kell foglalniuk a szignifikáns 2007/70/II. szám meteorológiai viszonyokra vonatkozó kiegészítő információkat, különös tekintettel azokra, amelyek a megközelítési és emelkedési területekre vonatkoznak. Ahol megvalósítható, az információnak azonosítani kell a meteorológiai körülmények helyét. 4.6.8.2 Ajánlás. – Ahol a megfigyeléseket automatikus megfigyelő berendezésekkel végzik, biztosítani kell a berendezések által megfelelően meg nem határozható szignifikáns időjárási jelenségekre vonatkozó információk manuális bevitelét. 4.7 Automatikus megfigyelő rendszertől érkező meteorológiai információk jelentése Ajánlás. – Automatikus megfigyelő rendszerektől származó METAR és SPECI csak a repülőtér üzemidején kívüli órákban használhatók. Ezeket a METAR-okat és SPECI-ket az „AUTO” szóval kell azonosítani. 4.8 Vulkanikus tevékenység megfigyelése és jelentése Ajánlás. – A kitörés előtti vulkáni tevékenység, vulkán kitörés és vulkanikus hamu felhő előfordulását késedelem nélkül jelenteni kell a légiforgalmi szolgálati egységnek és a meteorológiai megfigyelő irodának. A jelentést vulkánikus tevékenység jelentés formájában kell elkészíteni, amely tartalmazza az alább felsorolt információkat a megadott sorrendben:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes